Għall-ewwel darba fl-aħħar żminijiet, b’riżultat tal-pandemija, ġie rreġistrat tnaqqis fil-vetturi u l-passiġġieri li qasmu bejn Malta u Għawdex fl-ewwel tlett xhur tas-sena. L-Uffiċċju Nazzjonali tal-Istatistika wera li bir-ristrizzjonijiet li bdew f’Marzu, irrifilettew fiċ-ċifri tal-Gozo Channel. Bejn Jannar u Marzu, l-passiġġieri li qasmu l-fliegu naqsu b’9.5 fil-mija ekwivalenti għal 108,348. Fl-ewwel tliet xhur tas-sena, Frar kien l-aħjar xahar meta ivvjaġġaw 429,259 passigier, x’aktarx b’effett tal-ivvjaġġar fil-perjodu tal-Karnival. Iċ-ċifri tal-Uffiċċju tal-Istatistika juru wkoll li l-vetturi li qasmu bejn Malta u Għawdex naqsu b’6,463. Minkejja t-tnaqqis fil-vetturi u l-passiggieri, l-Gozo Channel qalet li żiedet il-vjaggi b’1,875.